ຜູ້ນຳປະເທດບູຣຸນດີ ອອກມາປາກົດໂຕ ໃຫ້ເຫັນ ເປັນຄັ້ງທຳອິດ ຫຼັງການກໍ່ ລັດຖະປະຫານ
ໃນການຖະແຫຼງຕໍ່ນັກຂ່າວ ປະທານາທິບໍດີ Nkurunziza ບໍ່ໄດ້ກ່າວເຖິງ ເລື້ອງການກໍ່ລັດຖະປະຫານ ທີ່ປະສົບ ຄວາມລົ້ມແຫຼວນັ້ນ.
ປະທານາທິບໍດີ Pierre Nkurunziza ແຫ່ງບູຣຸນດີ ໄດ້ອອກ ມາປາກົດໂຕ ໃຫ້ເຫັນເປັນຄັ້ງທຳອິດ ນັບແຕ່ໄດ້ມີການດຳເນີນ ຄວາມພະຍາຍາມກໍ່ລັດຖະປະຫານໂຄ່ນລົ້ມທ່ານ ໃນສັບປະ ດາແລ້ວນີ້ ໃນການກ່າວຖ້ອຍຖະແຫຼງຕໍ່ບັນດານັກຂ່າວໃນວັນອາທິດວານ ນີ້ ທີ່ທຳນຽບປະທານາທິບໍດີ ຢູ່ນະຄອນຫຼວງ Bujumbura ປະທານາທິບໍດີ ບໍ່ໄດ້ເອີ່ຍເຖິງເລື້ອງແຜນການກໍ່ລັດຖະປະຫານໂຄ່ນລົ້ມທ່ານ ທີ່ປະສັບກັບຄວາມລົ້ມແຫຼວ ຫຼືການປະທ້ວງຕໍ່ຕ້ານທ່ານ ທີ່ພະຍາຍາມຈະ ສະໝັກເລືອກຕັ້ງອີກ ເພື່ອດຳລົງຕຳແໜ່ງປະທານາ ທິບໍດີ ເປັນສະໄໝທີສາມນັ້ນ ແທນທີ່ຈະເວົ້າເລື້ອງເຫຼົ່ານັ້ນ ທ່ານກັບບັນລະຍາຍເຖິງເລື້ອງການໂອ້ລົມສນທະນາຂອງທ່ານ ກັບບັນດາປະທານາທິບໍດີຂອງພວກປະເທດ ໃກ້ຄຽງໃນທະວີບອາຟຣິກາ ກ່ຽວກັບໄພຂົ່ມຂູ່ຕ່າງໆ ຈາກພວກນັກຕໍ່ສູ້ຫົວຮຸນແຮງກຸ່ມ Al-Shabab ໃນໂຊມາເລຍນັ້ນ ໃນການກ່າວປາໄສທາງວິທະຍຸ ໃນວັນສຸກຜ່ານມານີ້ ປະທານາທິບໍດີ Nkurunziza ໄດ້ກ່າວຂອບອົກຂອບໃຈ ຕໍ່ພວກກຳລັງຮັກສາຄວາມປອດໄພຂອງທ່ານ ທີ່ໄດ້ຍັບຍັ້ງການ ກໍ່ລັດຖະປະຫານຂອງພວກທະຫານ ຕໍ່ຕ້ານລັດຖະບານຂອງທ່ານນັ້ນ ແລະທ່ານຍັງໄດ້ເຕືອນພວກປະທ້ວງເຊັ່ນກັນ ໃຫ້ຢຸດການເດີນຂະບວນປະທ້ວງຕໍ່ຕ້ານການຕັດສິນໃຈຂອງທ່ານ ເພື່ອພະຍາຍາມຂຶ້ນດຳລົງຕຳແໜ່ງເປັນສະໄໝທີສາມນັ້ນ ປະທານາທິບໍດີ ແລະພວກສະໜັບສະໜຸນທ່ານ ພາກັນໂຕ້ແຍ້ງວ່າ ສະໄໝທີສາມນັ້ນແມ່ນອະນຸຍາດໃຫ້ມີຂຶ້ນໄດ້ ເພາະວ່າ ທ່ານໄດ້ຖືກເລືອກ ຕັ້ງໃຫ້ເປັນປະທານາທິບໍດີ ໂດຍລັດ ຖະສະພາ ບໍ່ໄດ້ຖືກເລືອກຕັ້ງໂດຍບັນດາຜູ້ປ່ອນບັດ ສຳລັບການດຳລົງຕຳແໜ່ງສະໄໝທຳອິດເປັນເວລາຫ້າປີໃນປີ 2005 ນັ້ນ ສານລັດຖະທຳມະນູນຂອງບູຣຸນດີ ໄດ້ເຫັນພ້ອມນຳ ປະທານາທິບໍດີ